Diari Oficial de la Generalitat Valenciana


Sumari del DOGV 7132, del 16-10-2013 (2013/9904)

RESOLUCIÓ de 5 d'octubre de 2013, del secretari autonòmic d'Educació i Formació de la Conselleria d'Educació, Cultura i Esport, per la qual es convoquen els premis al Mèrit en l'Educació als professionals de l'educació no universitària de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7132

Data del DOGV
:   16-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9904


Data del document
:   05-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 5 d'octubre de 2013, del secretari autonòmic d'Educació i Formació de la Conselleria d'Educació, Cultura i Esport, per la qual es convoquen els premis al Mèrit en l'Educació als professionals de l'educació no universitària de la Comunitat Valenciana. [2013/9904]  
La Llei Orgànica 2/2006, de 3 de maig, d'Educació, en el capítol I del títol preliminar, establix els principis i fins de l'educació, posant de manifest, entre altres, en l'article 1.m, la consideració de la funció docent com a factor essencial de la qualitat de l'educació, el reconeixement social del professorat i el suport a la seua tasca.  
En el capítol IV del títol III, article 104, s'establix el reconeixement i suport al professorat, i es plasma que les administracions educatives vetlaran perquè el professorat reba el tracte, la consideració i el respecte d'acord amb la importància social de la seua tasca. Al mateix temps, prestaran una atenció prioritària a l'estímul d'una creixent consideració i reconeixement social de la funció docent.  
Per la seua banda, la Llei 15/2010, de 3 de desembre, de la Generalitat, d'Autoritat del Professorat, establix en l'article 4.1.a que «al personal docent, dins de l'àmbit de la convivència escolar, se li reconeixen els drets següents: a ser respectats, rebre un tracte adequat i ser valorats per la comunitat educativa, i per la societat en general, en l'exercici de les seues funcions».  
El Decret 39/2008, de 4 d'abril, del Consell, sobre la convivència en els centres docents no universitaris sostinguts amb fons públics i sobre els drets i deures de l'alumnat, pares, mares, tutors o tutores, professorat i personal d'administració i servicis, en el capítol I del títol V, article 53, establix com a dret del professorat ser valorat per la comunitat educativa, i per la societat en general, en l'exercici de les seues funcions.  
  
Pel Decret 57/2004, de 16 d'abril, del Consell de la Generalitat, es crea el premi al Mèrit en l'Educació, per a reconéixer la tasca dels professionals que, prestant servicis en els centres docents no universitaris de la Comunitat Valenciana, s'hagen distingit pels mèrits contrets en la seua tasca educativa.  
Per l'Orde 82/2013, de 30 de juliol de la Conselleria d'Educació, Cultura i Esport, s'aproven les bases reguladores dels premis al Mèrit en l'Educació als professionals de l'educació no universitària de la Comunitat Valenciana.   
De conformitat amb la disposició addicional primera de l'Orde 82/2013, de 30 de juliol, mencionada anteriorment, fent ús de la facultat conferida per la disposició addicional tercera de la dita Orde 82/2013 i de l'atribució de funcions efectuada per Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, el secretari autonòmic d'Educació i Formació resol:  
  
Primer. Convocatòria  
Es convoquen els premis al Mèrit en l'Educació no universitària a la Comunitat Valenciana corresponents a l'any 2013 d'acord amb les bases establides per l'Orde 82/2013, de 30 de juliol, de la Conselleria d'Educació, Cultura i Esport, per la qual s'aproven les bases reguladores dels premis al Mèrit en l'Educació als professionals de l'educació no universitària de la Comunitat Valenciana.   
  
Segon. Presentació de candidatures   
1. Les sol·licituds, segons el model establit en l'annex I, junt amb la documentació corresponent, aniran dirigides a la direcció territorial amb competències en matèria d'educació de la qual depenga el centre educatiu el candidat proposat del qual compte amb especial vinculació, bé per ser el seu últim centre de destinació o bé per haver-hi desenrotllat significativament part de la seua trajectòria professional. A este efecte, podran ser presentades en qualsevol dels llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per Llei 4/1999 (d'ara en avant, LRJPAC).  
  
  
Tercer. Documentació  
1. La sol·licitud, el model de la qual queda arreplegat en l'annex I, s'acompanyarà dels documents següents:  
a) Full de servicis o certificat del secretari del centre amb el vistiplau del director en cas de candidats que hagen prestat els servicis en centres públics o, si és el cas, certificat amb el vistiplau de la inspecció educativa si es tracta d'un candidat que ha prestat els seus servicis en centres privats sostinguts amb fons públics. A este efecte, s'incorporaran d'ofici les dades referides al full de servicis que consten en el Registre de Personal Docent de la Conselleria d'Educació, Cultura i Esport. Esta documentació ha d'acreditar que el candidat complix el requisit d'antiguitat mínima com a professional de l'educació de 25 anys i té la condició de funcionari de carrera en cas de professionals de centres públics.   
  
b) Memòria justificativa amb la fonamentació dels motius o mèrits en què es fonamenta la proposta.  
c) Si és el cas, còpia de l'acta del consell escolar o social per la qual es tria i es proposa la presentació de candidats als premis.  
2. Qualsevol dada omesa o consignada erròniament no podrà ser invocada a l'efecte de futures reclamacions, ni podran considerar-se lesionats per tal motiu interessos i drets.  
  
Quart. Termini de presentació de candidatures i documentació  
1. El termini de presentació de candidatures i documents serà de vint dies hàbils comptats des de l'endemà de la publicació d'esta resolució en el Diari Oficial de la Comunitat Valenciana.  
2. Només es prendran en consideració aquells mèrits degudament acreditats que s'al·leguen durant el termini de presentació de sol·licituds. Conclòs el termini de presentació de sol·licituds, no serà tinguda en compte cap nova sol·licitud ni modificació d'esta, ni documentació referida als mèrits ja aportats, tot això sense perjuí del que establix l'article 71 de la Llei 30/1992, de 26 de novembre, modificada per Llei 4/1999, de Règim Jurídic de les Administracions Públiques i del Procediment Administratiu Comú en matèria d'esmena i millora de sol·licitud.   
3. Tots els requisits de participació així com els mèrits aconseguits que s'al·leguen dels candidats han d'estar complits o reconeguts en la data de finalització del termini de presentació de candidatures, a excepció del moment de la jubilació, el requisit de la qual és que esta s'haja produït o es produïsca l'any natural de la convocatòria i amb l'excepció establida en la disposició transitòria única de l'Orde 82/2013, de 30 de juliol, per la qual s'aproven les bases reguladores dels premis al Mèrit en l'Educació als professionals de l'educació no universitària de la Comunitat Valenciana.  
4. En cas que siguen els mateixos centres docents els que proposen candidats, podran proposar com a màxim dos candidats, un per cada una de les categories, amb l'excepció establida en la disposició transitòria única de l'Orde 82/2013, de 30 de juliol, mencionada més amunt.   
  
5. Finalitzat el termini de presentació de propostes de candidats a les direccions territorials, estes disposaran del termini d'un mes per a la remissió, per cada una d'estes, a la Secretaria Autonòmica d'Educació i Formació o, a falta d'això, a la direcció general o òrgan que tinga assignada la competència en matèria de qualitat educativa, d'un màxim de sis candidats, dels quals quatre correspondran a la categoria A i dos a la categoria B, als premis al Mèrit en l'Educació no universitària, seguint el model arreplegat en l'annex II, i, a més, d'un màxim de deu candidats més, segons l'excepció establida en la disposició transitòria única de l'Orde 82/2013, de 30 de juliol. Per a això, valoraran les candidatures segons els mèrits acreditats fefaentment i segons l'article 7 de l'Orde 82/2013, de 30 de juliol, per la qual s'aproven les bases reguladores dels premis al Mèrit en l'Educació als professionals de l'educació no universitària de la Comunitat Valenciana.  
  
  
Quint. Valoració de mèrits  
1. Per a la valoració dels mèrits presentats, i a la vista de les candidatures presentades, es designaran en les direccions territorials una o totes les comissions de valoració que es consideren pertinents.  
  
2. Les comissions de valoració de les direccions territorials, que seran nomenades pel director territorial corresponent, estaran integrades, almenys, per un president, que formarà part del cos d'inspectors d'educació, i per quatre vocals elegits entre els cossos especificats per la disposició addicional sèptima de la Llei Orgànica 2/2006, de 3 de maig, d'Educació.   
3. La composició d'estes comissions es publicarà en la pàgina web de la Conselleria d'Educació, Cultura i Esport i els seus membres estaran subjectes a les causes d'abstenció i recusació que establixen els articles 28 i 29 de la Llei de Règim Jurídic de les Administracions Públiques i del Procediment Administratiu Comú.  
  
Sext. Model de formularis   
S'aproven els formularis inclosos en els annexos I i II, per a la presentació de sol·licituds i proposta de candidats.  
  
Sèptim. Eficàcia  
La present resolució produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, modificada per Llei 4/1999, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present orde, que posa fi a la via administrativa, es podrà recórrer potestativament en reposició, o bé podrà plantejar-se directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del secretari autonòmic d'Educació i Formació en el termini d'un mes a comptar de l'endemà de ser publicada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada.  
  
València, 5 d'octubre de 2013.- El secretari autonòmic d'Educació i Formació: Rafael Carbonell Peris.